
Okresný súd Prievidza 22Ps/11/2025 3825203371 05. 03. 2026 JUDr. Michaela Bebjaková ECLI:SK:OSPD:2026:3825203371.2
Opravné uznesenie Okresný súd Prievidza v právnej veci osoby obmedzenej v spôsobilosti na právne úkony: A. B., nar. XX.XX.XXXX, trvale bytom C. D. XXXX/XXX, E., štátna občianka SR, zastúpená opatrovníkom: Mesto Topoľčany, Námestie M. R. Štefánika 1/1, Topoľčany, v konaní vedenom o zmene opatrovníka osoby obmedzenej v spôsobilosti na právne úkony, takto rozhodol: I. Uznesenie Okresného súdu Prievidza, sp. zn. 22Ps/11/2025-26 zo dňa 17.09.2025, právoplatného dňa 15.10.2025 s a, v časti výrokov VI. a VII., o p r a v u j e tak, že tieto správne znejú: "VI. Opatrovník j e p o v i n n ý zastupovať osobu čiastočne obmedzenú v spôsobilosti na právne úkony v rozsahu jej obmedzenia v spôsobilosti na právne úkony, a to konkrétne v rozhodovaní o možnosti odmietnuť zdravotnú starostlivosť. VII. Opatrovník j e p o v i n n ý riadne vykonávať funkciu a dbať na pokyn súdu a j e p o v i n n ý najmenej dvakrát ročne k 30.06. a k 31.12. podávať správu súdu o opatrovanej." II. V ostatných častiach zostáva uznesenie Okresného súdu Prievidza sp. zn. 22Ps/11/2025-26 zo dňa 17.09.2025 n e z m e n e n é. odôvodnenie: 1. Uznesením Okresného súdu Prievidza sp. zn. 22Ps/11/2025-26 zo dňa 17.09.2025, právoplatného dňa 15.10.2025 bol z funkcie opatrovníka osoby obmedzenej v spôsobilosti na právne úkony odvolaný F. G., nar. XX.XX.XXXX a súčasne bolo za opatrovníka osoby obmedzenej v spôsobilosti na právne úkony ustanovené Mesto Topoľčany. Zároveň bol novému opatrovníkovi vymedzený rozsah opatrovníckych práv a povinností s poukazom na rozsudok Okresného súdu Bánovce nad Bebravou č.k. 3Ps/8/2019-150 zo dňa 06.05.2021, právoplatným dňa 25.06.2021, ktorým bola p. A. B. čiastočne obmedzená v spôsobilosti na právne úkony. 2. Dňa 26.02.2026 Mesto Topoľčany písomne požiadalo o špecifikáciu rozsahu oprávnení a povinností opatrovníka. 3. Po preštudovaní spisového materiálu súd zistil zrejmé nesprávnosti v uznesení Okresného súdu Prievidza sp. zn. 22Ps/11/2025-26 zo dňa 17.09.2025, keď rozsah opatrovníckych práv a povinností nekorešpondoval s rozsudkom Okresného súdu Bánovce nad Bebravou č.k. 3Ps/8/2019-150 zo dňa 06.05.2021, právoplatným dňa 25.06.2021, ktorým boli vymedzené opatrovnícke práva a povinnosti v konaní o obmedzení v spôsobilosti na právne úkony p. A. B..
4. Podľa § 2 odsek 1 zákona č. 161/2015 Z.z. Civilný mimosporový poriadok (ďalej len "C.m.p."), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 5. Podľa § 224 zákona č. 160/2015 Z. z. Civilný sporový poriadok (ďalej len "C.s.p."), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Vzhľadom na vyššie uvedené skutočnosti vydal súd toto opravné uznesenie, ktorým odstránil zrejmú nesprávnosť a vykonal opravu tak, ako to vyplýva z výroku tohto rozhodnutia. 7. V ostatných častiach ponechal súd, uznesenie Okresného súdu Prievidza sp. zn. 22Ps/11/2025-26 zo dňa 17.09.2025, nedotknuté. Poučenie: Proti tomuto uzneseniu m o ž n o podať odvolanie do 15 dní od jeho doručenia na Okresný súd Prievidza. [§ 355 ods. 2 C.s.p., § 357 písm. f) C.s.p.] Odvolanie je podané včas aj vtedy, ak bolo v lehote podané na príslušnom odvolacom súde. Odvolanie len proti odôvodneniu rozhodnutia nie je prípustné. Odvolanie môže podať účastník, v ktorého neprospech bolo rozhodnutie vydané. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za
následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

